Тар’я Турунэн

**Та́р’я Со́йлэ Су́зана Ту́рунэн Кабулі** (нарадзілася 17 жніўня 1977 году ў Кітэе, Фінляндыя) — сьпявачка і аўтарка песьняў, былая вакалістка фінскага сымфа-мэтал-гурту «Nightwish». Дзякуючы свайму моцнаму лірыка-драматычнаму сапрана Тар’я зьяўляецца адной з найвядомейшых сьпявачак у жанры сымфанічнага мэталу ва ўсёй Эўропе.

## Біяграфія
Тар’я займаецца музыкай з шасьці гадоў. У васямнаццацігадовым узросьце яна пераехала ў горад Куопіё дзеля таго, каб займацца ў Акадэміі Сыбэліюса.

### У складзе «Nigthwish»
У 1996 годзе на запрашэньне свайго аднаклясьніка Туомаса Халяпайнэна яна стала адной з удзельніц гурту «Nightwish». У гэтым жа годзе Тар'я выступіла на Саванлінскім опэрным фэсьце. Аднак сусьветную вядомасьць Тар'я атрымала менавіта пасьля другога альбому «Nightwish» пад назвай «Oceanborn», які быў выпушчаны у 1998 г.

Турунэн выконвала сольныя партыі ў рок-балеце 1999 году *«Evankeliumi»* (іншая назва *«Evangelicum»*) з гуртом  ў Фінскай Нацыянальнай опэры. Яна працягнула выступы з «Nightwish» і прымала ўдзел у запісе альбомаў у 2000 і 2001 гадох, пасьля чаго паступіла ў Музычны Ўнівэрсытэт у Карлсруэ, Германія. У гэты час яна запісвала вакал для альбому «Nightwish» «Century Child» (выпушчаны ў 2002), а таксама для альбому аргентынскага гурту «Beto Vazquez Infinity».

У 2002 годзе Тар’я выступала ў Паўднёвай Амэрыцы з канцэртам «Noche Escandinava» (). Пасьля працяглага сусьветнага турнэ «Nightwish» у падтрымку альбому «Century Child», калі гурт узяў адпачынак, Тар’я вярнулася ў Карлсруэ.

У 2003 годзе яна пабралася шлюбам з аргентынскім бізнэсоўцам Марсэла Кабулі.

Фінскі прэзыдэнт Тар'я Халанэн і ейны муж запрасілі Турунэн у прэзыдэнцкі палац у Хельсынкі ў сьнежні 2003 году на сьвяткаваньне Дню незалежнасьці Фінляндыі. Аглядальнікі фінскага тэлеканалу YLE назвалі яе самай уражвальна апранутай спадарыняй на гэтым сьвяце.

Пасьля перапынку Тар'я вярнулася ў «Nightwish» дзеля запісу новага альбому «Once» і ўдзелу ў сусьветным турнэ ў ягоную падтрымку ў 2004—2005 гадох. Увесну 2004 яна таксама ўдзельнічала ў другім турнэ з канцэртам «Noche Escandinava». На каляды 2004 году выйшаў самотнік «Мара аднаго анёла» (), які атрымаў у Фінляндыі статус «залатога». Увесну 2005 Тар'я сьпявала ў дуэце «Leaving You for Me» зь нямецкім выканаўцам Мартынам Кезыцы. Іхні выступ быў выпушчаны таксама і на відэа.

21 кастрычніка 2005 году пасьля фінальнага канцэрту сусьветнага туру Туомас Халяпайнэн і іншыя ўдзельнікі «Nightwish» паведамілі Тар’і Турунэн адкрытым лістом, што яна больш не зьяўляецца вакалісткай гурту, абвінаваціўшы яе ў перамене прыярытэтаў і ўзрослых камэрцыйных інтарэсах. Туомас паведаміў, што ў апошнія гады Тар'я не прымала ўдзелу ў творчасьці і рэпэтыцыях гурту, ігнаравала прыхільнікаў, зрывала заплянаваныя канцэрты. Тар'я апублікавала адкрыты адказ на сваёй пэрсанальнай бачыне па-ангельску і па-фінску. У сваім лісьце яна назвала тое, што адбылося, «неабгрунтавана жорсткім». У чэрвені 2006 Тар'яў муж Марсэла Кабулі апублікаваў на афіцыйнай бачыне Тар'і адказы на шматлікія пытаньні заўзятараў, што былі атрыманыя з пачатку году, наконт раздраю між Тар'яй і іншымі ўдзельнікамі гурту.

### Сольная кар’ера
У сьнежні 2005 Тар’я дала некалькі калядных канцэртаў у Фінляндыі, Нямеччыне, Гішпаніі і Румыніі. У 2006 годзе яна запісала калядны альбом пад назвай «Подых зь нябёсаў» () і вакал для дэбютнага альбому свайго брата Тыма Турунэна, а таксама прыняла ўдзел у Саванлінскім опэрным фэсьце.

Першы сольны альбом Тар’і Турунэн, «My Winter Storm», быў выпушчаны ў лістападзе 2007 году і ў першы ж дзень атрымаў «залаты» статус у Фінляндыі, а пазьней у Вугоршчыне і Чэхіі. У Фінляндыі быў выпушчаны плятынавы альбом, у Расеі выйшаў залаты. Тар'я прыняла ўдзел у запісе складанкі «Into The Light» ад Nuclear Blast Allstars, выканаўшы разам з гітарыстам Віктарам Смольскім (гурт «Rage» і гуртом «Кипелов») песьню *«In the Picture»*.

Напрыканцы 2007 Тар’я была вылучаныя на прэміі «ECHO» як найлепшы новы выканаўца і «Emma» як найлепшая фінская выканаўца. Яна дала згоду стаць гэдляйнэрам першага дню фэсту жаночага вакалу ў мэталёвай музыцы 2008 году ў Wieze, Бэльгія.

9 траўня 2008 канцэртам на ляйпцыскім фэсьце «Wave-Gotik-Treffen» Тар’я распачала эўрапейскае турнэ ў падтрымку ўласнага альбому «My Winter Storm». У рамках турнэ 4 лістапада Тар’я наведае з выступам і Беларусь.

У ліпені 2008 цераз ейны блог былі анансаваныя дзьве новыя кампазыцыі: «The Crying Moon» для новага альбому і «Enough» ў якасьці бонус-трэку ў перавыданьні «My Winter Storm». Апошняя ўпершыню прагучала ў жніўні гэтага ж году ў ейным туры *Storm in América*.

10 верасьня 2008 прадстаўнікі гуказапісвальнай кампаніі Spinefarm UK абвесьцілі, што 1 сьнежня плянуецца выхад EP з новым матэрыялам.

## Дыскаграфія

### З «[[Beto Vázquez Infinity]]»
* 2001 - *[[Beto Vázquez Infinity]]*

### Сольны праект «[[Tarja]]»
**Сынглы й мініальбомы:**
* 2004 - *[[Yhden Enkelin Unelma]]*
* 2006 - *[[You Would Have Loved This]] (EP)*
* 2007 - *[[I Walk Alone]] (EP)*
* 2008 - *[[Die Alive]] (EP)*

**Студыйныя альбомы:**
* 2006 - *[[Henkäys ikuisuudesta]]*
* 2007 - *[[My Winter Storm]]*
* 2010 - *[[What Lies Beneath]]*
* 2013 - *[[Colours in the Dark]]*
* 2015 - *[[Ave Maria – En Plein Air]]*
* 2016 - *[[The Shadow Self]]*
* 2017 - *[[From Spirits and Ghosts (Score for a Dark Christmas)]]*
* 2019 - *[[In the Raw]]*

**Альбомы ўжывую:**
* 2012 - *[[Act I: Live in Rosario]]*
* 2012 - *[[Live in Luna Park]]*
* 2018 - *[[Act II]]*

### У складзе «[[Nightwish]]»
**Студыйныя альбомы:**
* 1997 - *[[Angels Fall First]]*
* 1998 - *[[Oceanborn]]*
* 2000 - *[[Wishmaster]]*
* 2002 - *[[Century Child]]*
* 2004 - *[[Once]]*

**Альбомы ўжывую:**
* 2001 - *[[Over the Hills and Far Away]]*
* 2005 - *[[End of an Era]]*

## Крыніцы

## Вонкавыя спасылкі

* Афіцыйная бачына
* Афіцыйная бачына «Nightwish»
* Тар'я Турунэн на MySpace
* Фан-бачына Тар'і
* Бачынка пра Тар'ю Турунэн і Nightwish
* Праект Tarja на Encyclopaedia Metallum

Катэгорыя:Фінскія сьпевакі і сьпявачкі
Катэгорыя:Былыя ўдзельнікі Nightwish